Уникална книга на астрологията, Клавдий Птолемей

Уникална книга на астрологията, Клавдий Птолемей
------------------------------------------------



**Птолемей** – един от най-големите учени на всички времена, е за астрономията, географията и астрологията това, което е Архимед за физиката, Платон – за философията и Хипократ – за медицината. Без сянка от религиозна пристрастеност или суеверие, със своя дух на толерантност той обобщава астрологическите познания в една творба, обновяваща възгледите върху това изкуство за анализ и прогностика, както никой друг през ii век от нашата ера, когато нейните адепти се занимават основно с разглеждане на небесните конфигурации и посказани им от преживяна опитност предсказания.

Четирикнижието на Птоломей, открай време считано за библия по астрология, разглежда нейните правила и принципи с несравнима логика и яснота, както и основните астрологически техники и инструменти по отношение на засегнатите от нея области: темперамента, болестите, богатството, пътуванията, както и човешките характери.

За пръв път цялостно преведен от оригиналното гръцко произведение, този основополагащ текст за западната астрология е разяснен под консултацията на трима изтъкнати френски специалисти – историк-елинист, астроном и астролог, предлагайки на запознатия или просто любознателен читател едновременно един автентичен трактат и истинска енциклопедия в достъпен стил – както би искал и самият Птолемей.
Тази уникална книга, в коята астрологията и астрономията говорят с едни и същи изразни средства, е неподвластна на превретностите на времето – идеалният мост от първичното познание към съвременните изследвания.